DA Den Europæiske Unions Tidende C 163/1

Meddelelse fra Republikken Polens regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

(2018/C 163/01)

OFFENTLIGT UDBUD AF UDVINDINGSRETTIGHEDER TIL PROSPEKTERING OG EFTERFORSKNING AF OLIE- OG NATURGASFOREKOMSTER SAMT UDVINDING AF OLIE OG NATURGAS I OMRÅDET »BOCHNIA«

AFSNIT I: RETSGRUNDLAG

1. Artikel 49h, stk. 2, i loven om geologiske undersøgelser og minedrift (Dziennik Ustaw (Polens lovtidende) 2017, nr. 2126)

2. Kabinetsforordningen af 28. juli 2015 om indgivelse af bud på koncessioner på prospektering og efterforskning af kulbrinteforekomster samt udvinding af kulbrinter såvel som koncessioner på udvinding af kulbrinter (Polens lovtidende 2015, nr. 1171)

3. Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter (EFT L 164 af 30.6.1994, s. 3; Særudgave på polsk: Kapitel 6, bind 2, s. 262).

AFSNIT II: UDBYDER

Navn: Ministerstwo Środowiska (Miljøministeriet)

Postadresse: ul. Wawelska 52/54, 00-922 Warszawa, Polen

Tlf. +48 223692449, +48 223692447, Fax +48 223692460

Websted: www.mos.gov.pl

AFSNIT III: GENSTAND FOR PROCEDUREN

1) Typen af aktiviteter, på hvilke der gives koncession

Koncession på prospektering og efterforskning af olie- og naturgasforekomster samt udvinding af olie og naturgas i området »Bochnia«, koncessionsblok 393, 412 og 413.

2) Området, hvor aktiviteterne gennemføres

Det område, som omfattes af denne udbudsprocedure, afgrænses af linjerne mellem punkterne med følgende koordinater i koordinatsystemet PL-1992:

Punkt X [PL-1992] Y [PL-1992] 1 234 844,361 560 392,571 2 236 207,601 566 125,529 3 236 033,680 566 047,350 4 235 039,210 566 833,730 5 234 435,410 567 891,740 6 234 919,040 569 098,080 7 236 899,729 569 036,197 8 237 511,440 571 608,680 9 238 239,180 593 185,130 10 235 643,890 601 614,750 11 232 987,600 601 605,370 12 232 886,196 599 665,936 13 234 314,529 599 626,240 14 234 138,401 593 300,605 15 232 471,033 593 346,944 16 231 635,971 587 283,158 17 231 660,823 587 179,604 18 231 619,154 587 161,046 19 231 446,800 585 909,500 20 231 067,402 576 041,636 21 231 535,859 574 373,847 22 231 062,273 574 226,570 23 230 992,755 574 100,127 24 230 896,960 571 608,570 25 230 642,809 560 453,662

Bortset fra et område, som er afgrænset af følgende koordinater:

Punkt X [PL-1992] Y [PL-1992] 26 236 852,989 574 680,836 27 236 886,191 575 398,936 28 235 707,297 575 415,667 29 235 696,650 574 665,742 30 236 756,068 574 650,707

Overfladearealet for den lodrette projektion af det område, som omfattes af denne udbudsprocedure, er 218,90 km2.

Det område, som omfattes af denne udbudsprocedure, ligger inden for provinsen Małopolskie i følgende

— kommuner: Mogilany, Kłaj, Biskupice, Gdów, Bochnia

— byer og kommuner: Skawina, Świątniki Górne, Wieliczka, Niepołomice

— byer: Bochnia, Kraków.

Målet med det arbejde, der skal udføres i de Kambriske, Devone, Permiske, Triassiske, Jurassiske, Palæogene og autoktone Miocæne formationer samt i kridttidsformationerne, er at dokumentere og udvinde olie og naturgas i det område, der er beskrevet ovenfor.

3) Tidsfrist, som er på mindst 90 dage fra datoen for offentliggørelsen af denne meddelelse, og sted for indgivelse af bud

Bud skal indgives til miljøministeriets hovedkontor senest kl. 16:00 (CET/CEST) på den 91. dag efter datoen for offentliggørelse af denne meddelelse i Den Europæiske Unions Tidende.

4) Detaljerede budspecifikationer, herunder evalueringskriterierne for bud og angivelse af deres vægtning, som skal sikre, at betingelserne omhandlet i artikel 49k i loven om geologiske undersøgelser og minedrift af 9. juni 2011 overholdes

Bud kan indgives af enheder, for hvilke der er blevet udstedt en afgørelse, der bekræfter det positive udfald af en kvalifikationsprocedure, jf. artikel 49a, stk. 16, nr. 2, i loven om geologiske undersøgelser og minedrift, enten uafhængigt eller som operatør, hvis flere enheder indsender en fælles ansøgning om koncessionen.

De indgivne bud vurderes af budvurderingsudvalget på grundlag af følgende kriterier:

30 % — finansiel kapacitet, der skal kunne yde en tilstrækkelig garanti for, at aktiviteter i forbindelse med henholdsvis prospektering og efterforskning af kulbrinteforekomster samt udvinding af kulbrinter såvel som udvinding af kulbrinter gennemføres, især hvad angår kilder til og metoder for finansiering af de tilsigtede aktiviteter, herunder størrelsesforholdet mellem egenkapitalen og den eksterne finansiering 25 % — teknisk kapacitet til henholdsvis prospektering og efterforskning af kulbrinteforekomster samt udvinding af kulbrinter, især hvad angår rådighed over et passende teknisk, organisatorisk, logistisk og personalemæssigt potentiale 20 % — omfanget af og tidsplanen for det geologiske arbejde, herunder geologiske operationer, og den foreslåede minedrift 10 % — erfaring inden for prospektering og efterforskning af kulbrinteforekomster eller udvinding af kulbrinter, således at der kan garanteres sikker drift, beskyttelse af menneskers og dyrs liv og sundhed samt beskyttelse af miljøet 10 % — den foreslåede teknologi, der benyttes til at gennemføre det geologiske arbejde, herunder geologiske operationer, eller minedriften ved hjælp af innovative elementer, som er udviklet til projektet 5 % — omfanget af og tidsplanen for den obligatoriske indsamling af de prøver, som er fremskaffet i løbet af geologiske operationer, herunder borekerner.

Hvis to eller flere bud opnår samme resultat efter budvurderingen på grundlag af de ovennævnte kriterier, anvendes størrelsen på det gebyr for fastsættelse af udvindingsrettigheder, som skal betales i løbet af prospekterings- og efterforskningsfasen, som et yderligere kriterium, der gør det muligt at træffe en endelig afgørelse blandt de pågældende bud.

5) Minimumsgrænsen for de geologiske oplysningers omfang

Koncessionsoplysninger Områdets navn: Bochnia Beliggenhed: på land, koncessionsblok 393, 412 og 413 Forekomsternes art konventionelle olie- og naturgasforekomster Strukturelle niveauer Karpatisk orogen, vesteuropæisk platform Olie- og gassystemer I — Palæozoisk-Mesozoisk olie- og gassystem i grundfjeldet II — olie- og gassystem, der er udviklet i de karpatiske napper III — autoktont Miocænt olie- og gassystem i det karpatiske forlandsbassin Kildebjergarter I — Nedre Karbone karbonatholdige og klastiske bjergarter, Nedre Karbone klastiske bjergarter (Produktiv Karbon i paraliske og limniske serier), (?) Mellem Jurassiske lersten og slamsten II — Cieszyn-, Wierzowice-, Grodzisk- og Lgota-skifer i Nedre Kridt, Oligocæn menilitskifer III — finkornede klastiske bjergarter, både karpatiske og fra Øvre Badenian Reservoirbjergarter I — Kambriske sandsten, Nedre Devone kalksten og dolomitter, Øvre Devone og Nedre Karbone kalksten og dolomitter, Øvre Jurassiske kalksten II — flysch i Silur-nappen: Grodzisk-, Wierzowice-, Lgota- og Istebna-jordlag, Ciężkowickie- og menilit-sandsten, Krosno-jordlag, flysch i Subsilur-nappen: Wierzowice- og Lgota-jordlag III — autoktone Miocæne klastiske bjergarter i det karpatiske forlandsbassin (Badenian og Sarmatian) Forsegling I, III — evaporitter, der forsegler fældelagene i det Palæozoiske-Mesozoiske grundfjeldssystem, finkornede autoktone Miocæne formationer i det karpatiske forlandsbassin II — finkornede flyschformationer, der isolerer kulbrinterne i de Miocæne bjergarter i det karpatiske forlandsbassin, og grovkornede vandrette zoner inden i flyschens lagfølge Dæklagets tykkelse I — autoktone Miocæne lersten, Badenian-evaporitter og lokale bjergarter i den karpatiske flysch (Silur- og Subsilur-nappen): 500-1 000 m II — impermeable finkornede flyschformationer: 0-100 m III — lerholdige intra-Miocæne litosomer, flysch i Silur- og Subsilur-nappen: 100-500 m Fælde I — strukurel, stratigrafisk II — strukturel eller strukturel-litologisk, litologisk III — komprimering, strukturelle antiklinaler Fundne forekomster i nærområdet (NG — naturgas, OI — olie) Grabina — Nieznanowice (NG), opdaget i 1972, kumulativ produktion (37 år) 161 250 000 m3, reserver og ressourcer på balancen: 328 000 000 m3, produktion i 2015: 1 960 000 m3, industrielle ressourcer: 12 960 000 m3, ikke-industrielle: 431 770 000 m3 Grabina — Nieznanowice S (NG), opdaget i 1987, kumulativ produktion (22 år) 17 250 000 m3, reserver og ressourcer på balancen: 205 740 000 m3. Produktion i 2015: 1 960 000 m3, industrielle ressourcer: 110 540 000 m3, ikke-industrielle: 95 200 000 m3 Łapanów (NG), opdaget i 2008, kumulativ produktion (2 år): 18 004 000 m3. I 2015: produktion 17 920 000 m3, reserver og ressourcer (industriel mængde: 307 280 000 m3 Łąkta (NG, OI), opdaget i 1971, kumulativ produktion: gas fra vandrette zoner (40 år) 96 150 000 m3, gas fra kondensatholdige vandrette zoner (28 år) 721 380 000 m3, kondensat (30 år) 50 540 ton. I 2015: produktion 3 020 000 m3 gas, olie ingen, reserver og ressourcer 211 720 000 m3 gas, 4 580 ton kondensat Raciborsko (NG), opdaget i 1978, kumulativ produktion (37 år) 25 750 000 m3, Produktion i 2015: 220 000 m3, reserver og ressourcer på balancen: 431 650 000 m3, industrielle ressourcer: 16 310 000 m3 Gennemførte seismiske undersøgelser (rettighedsindehaver) 1976 Brzesko-Pilzno-Olszyny Geofizyka Kraków Sp. z o.o., Kraków (staten) 1977 Bochnia-Czchów-Tarnów, Geofizyka Kraków Sp. z o.o., Kraków, (staten) 1978 Górnośląskie Zagłębie Węglowe, Przeds, Bad, Geofiz, Warszawa, (staten) 1978 Żywiec-Wadowice-Gdów, Geofizyka Kraków Sp. z o.o., Kraków, (staten) 1992 Dobczyce-Gdów-Wolica, Geofizyka Kraków Sp. z o.o., Kraków, (PGNiG, Warzsawa) 1993 Liplas-Grobla-Żukowice, [Liplas-Grobla], Geofizyka Kraków Sp. z o.o., Kraków, (PGNiG, Warszawa) 1993 Liplas-Puszcza, [Liplas-Grobla-Żukowice], Geofizyka Kraków Sp. z o.o., Kraków, (PGNiG, Warszawa) 1994 Lachowice-Myslenice, Geofizyka Kraków Sp. z o.o., Kraków, (PGNiG, Warszawa) 2003 Puszcza-Krzeczów-Borek, Geofizyka Kraków Sp. z o.o., Kraków, (PGNiG, Warszawa) 2004 Dobczyce-Gdów-Wolica, Geofizyka Kraków Sp. z o.o., Kraków, (PGNiG, Warszawa) 1987–1989 Niepołomice-Gdów-Myślenice, Geofizyka Kraków Sp. z o.o., Kraków, (staten) Referencebrønde (MD): Cichawa 8 1 (1 029 m) Cikowice 1 (1 465,5 m) Trąbki 1 (862 m) Mogilany 1 (2 500 m)

6) Dato for indledelse af aktiviteterne

De aktiviteter, som koncessionen dækker, indledes senest 14 dage fra datoen for den endelige afgørelse om tildeling af koncessionen.

7) Betingelser for tildeling af koncessionen, navnlig hvad angår mængden af, omfanget af og metoden for den sikkerhedsstillelse, der er omhandlet i artikel 49x, stk. 1, i loven om geologiske undersøgelser og minedrift samt, hvor det er berettiget, mængden af, omfanget af og metoden for den sikkerhedsstillelse, der er omhandlet i samme lovs artikel 49x, stk. 2

Den udvalgte tilbudsgiver er forpligtet til at stille sikkerhed mod manglende eller ufuldstændig overholdelse af betingelserne i koncessionen og for finansiering af afvikling af minedriften, hvis koncessionen udløber, trækkes tilbage eller bliver ugyldig. Sikkerheden skal stilles i perioden fra den dato, hvor koncessionen tildeles, til udgangen af prospekterings- og efterforskningsfasen. Sikkerhedsbeløbet er 100 000 PLN. Betalingsmåden og -datoen reguleres af artikel 49x, stk. 4-5, i loven om geologiske undersøgelser og minedrift.

8) Mindsteomfanget af det geologiske arbejde, herunder geologiske operationer, eller minedriften

Det minimale program for det foreslåede geologiske arbejde i prospekterings- og efterforskningsfasen omfatter:

1. fases varighed: 12 måneder omfang: fortolkning og analyse af geologiske arkivdata

2. fases varighed: 12 måneder omfang: geofysiske undersøgelser — seismiske undersøgelser i 2D (excitationslinje på 50 km) eller i 3D (excitationsområde på 50 km2)

3. fases varighed: 24 måneder omfang: boring af et enkelt borehul ned til en maksimal dybde på 4 500 m og med obligatorisk udkerning ved prospekteringsintervallerne

4. fases varighed: 12 måneder omfang: analyse af de indsamlede data

9) Koncessionsperioden

Koncessionsperioden er 10 år, herunder:

— en prospekterings- og efterforskningsfase af fem års varighed, som begynder på den dato, hvor koncessionen tildeles

— en udvindingsfase af fem års varighed, som begynder på den dato, hvor der opnås en investeringsbeslutning.

10) Specifikke betingelser for, hvordan aktiviteterne gennemføres, og hvordan den offentlige sikkerhed, den offentlige sundhed, miljøbeskyttelsen og den rationelle forvaltning af forekomsterne sikres

Gennemførelsen af koncessionens arbejdsprogram må ikke overtræde jordejernes rettigheder og ophæver ikke forpligtelsen til at overholde de yderligere krav, der er fastsat i lovgivningen, navnlig i loven om geologiske undersøgelser og minedrift og krav vedrørende rumlig planlægning, miljøbeskyttelse, landbrugsarealer og skove, natur, vand og affald.

11) Standardaftale om fastsættelse af udvindingsrettigheder

Standardaftalen er vedlagt som bilag til dette dokument.

12) Oplysninger vedrørende størrelsen på gebyret for fastsættelse af udvindingsrettigheder

Gebyret for fastsættelse af udvindingsrettigheder for området »Bochnia« i den femårige grundperiode er som minimum 47 313,05 PLN (med bogstaver: syvogfyrre tusind tre hundrede og tretten zloty og fem grosz) om året. Det årlige gebyr for fastsættelse af udvindingsrettigheder med henblik på prospektering og efterforskning af mineraler indekseres efter de gennemsnitlige årlige forbrugerprisindekser, som fastsættes kumulativt for perioden fra indgåelsen af nærværende aftale til året forud for gebyrets betalingsdato, som meddelt af formanden for det centrale statistikkontor i den polske statstidende (Monitor Polski) (artikel 49, stk. 3 og stk. 12, i loven om geologiske undersøgelser og minedrift).

13) Oplysninger vedrørende krav til bud og dokumentation fra tilbudsgivere

1. Buddene skal oplyse: 1) tilbudsgiverens navn (firmabetegnelse) og hjemsted 2) genstanden for buddet sammen med en beskrivelse, der afgrænser det område, som koncessionen gælder, og som udvindingsrettighederne fastsættes for 3) den periode, som koncessionen skal gælde i, varigheden af prospekterings- og efterforskningsfasen og datoen for indledningen af aktiviteterne 4) formålet med, omfanget af og arten af det geologiske arbejde, herunder geologiske operationer, eller minedriften samt oplysninger om det arbejde, der skal gennemføres for at opnå det tilsigtede mål, og de teknologier, der skal anvendes 5) en tidsplan opdelt i år for det geologiske arbejde, herunder geologiske operationer, og dette arbejdes omfang 6) en tidsplan for og omfanget af den obligatoriske indsamling af de prøver, som fremskaffes i løbet af geologiske operationer, herunder borekerner, som omhandlet i artikel 82, stk. 2, nr. 2, i loven om geologiske undersøgelser og minedrift 7) tilbudsgiverens ejendomsrettigheder til fast ejendom (område), hvor de tilsigtede aktiviteter skal gennemføres, eller de rettigheder, som tilbudsgiveren ansøger om at få fastsat 8) en liste over de områder, der dækkes af naturbeskyttelsesordninger — dette krav vedrører ikke projekter, for hvilke der kræves en afgørelse om miljøbetingelser 9) metoden til at modvirke de tilsigtede aktiviteters skadelige påvirkning af miljøet 10) omfanget af de geologiske oplysninger, som tilbudsgiveren har til rådighed 11) erfaring inden for prospektering og efterforskning af kulbrinteforekomster eller udvinding af kulbrinter, således at der kan garanteres sikker drift, beskyttelse af menneskers og dyrs liv og sundhed samt beskyttelse af miljøet 12) teknisk kapacitet til henholdsvis prospektering og efterforskning af kulbrinteforekomster samt udvinding af kulbrinter, især hvad angår rådighed over et passende teknisk, organisatorisk, logistisk og personalemæssigt potentiale 13) finansiel kapacitet, der skal kunne yde en tilstrækkelig garanti for, at aktiviteter i forbindelse med henholdsvis prospektering og efterforskning af kulbrinteforekomster samt udvinding af kulbrinter gennemføres, især hvad angår kilder til og metoder for finansiering af de tilsigtede aktiviteter, herunder størrelsesforholdet mellem egenkapitalen og den eksterne finansiering 14) den foreslåede teknologi til gennemførelse af det geologiske arbejde, herunder geologiske operationer, eller minedriften 15) det foreslåede gebyr for fastsættelse af udvindingsrettigheder, som ikke er lavere end beløbet i den meddelelse, der indleder udbudsproceduren 16) den foreslåede form for sikkerhedsstillelse, som omhandlet i artikel 49x, stk. 4, i loven om geologiske undersøgelser og minedrift 17) hvis flere enheder indgiver et fælles bud, skal følgende oplyses: a) navn (firmabetegnelse) og hjemsted på alle de tilbudsgivere, som i fællesskab indgiver buddet b) operatøren c) den i samarbejdsaftalens foreslåede opdeling i procent af omkostningerne ved det geologiske arbejde, herunder geologiske operationer.

2. Bud, som indgives i udbudsproceduren, skal leve op til de krav og betingelser, som er fastlagt i den meddelelse, der indleder udbudsproceduren.

3. Følgende dokumenter skal vedlægges buddene: 1) dokumentation for eksistensen af de omstændigheder, der beskrives i buddet, navnlig uddrag fra de relevante registre 2) dokumentation for, at der er blevet indbetalt depositum 3) et eksemplar af den afgørelse, der bekræfter det positive udfald af en kvalifikationsprocedure, jf. artikel 49a, stk. 17, i loven om geologiske undersøgelser og minedrift 4) grafiske bilag, som er udarbejdet i overensstemmelse med kravene om kort over miner og viser landets administrative grænser 5) skriftlige erklæringer om at stille tekniske ressourcer til rådighed for den enhed, som deltager i udbudsproceduren, hvis andre enheders tekniske ressourcer anvendes til gennemførelsen af koncessionen 6) to eksemplarer af projektmappen over geologiske operationer.

4. Tilbudsgivere kan på eget initiativ indgive yderligere oplysninger i deres bud eller vedlægge det yderligere dokumenter.

5. De dokumenter, som tilbudsgiverne indgiver, skal være originaler eller bekræftede kopier heraf, jf. den administrative retsplejelov. Dette krav finder ikke anvendelse på kopier af dokumenter, som skal vedlægges bud og er udarbejdet af den koncessionsgivende myndighed.

6. Dokumenter, som er forfattet på et fremmedsprog, skal indgives sammen med en oversættelse til polsk foretaget af en godkendt oversætter.

7. Bud skal indgives i en forseglet kuvert eller en forseglet pakke med angivelse af den tilbudsgivendes navn (firmanavn) og genstanden for udbudsproceduren.

8. Bud, som indgives efter udløbet af fristen for indgivelse af bud, returneres uåbnet til de budgivende.

14) Oplysninger vedrørende metoden til indbetaling af depositum, størrelsen på depositummet og betalingsdatoen

De tilbudsgivende er forpligtet til at indbetale et depositum på 1 000 PLN (med bogstaver: et tusind zloty), før fristen for indgivelse af bud udløber.

AFSNIT IV: ADMINISTRATIVE OPLYSNINGER

IV.1) Budvurderingsudvalget

Den koncessionsgivende myndighed udpeger et budvurderingsudvalg, som har til formål at gennemføre udbudsproceduren og udvælge det mest fordelagtige bud. Udvalgets opbygning og forretningsorden er fastlagt i kabinetsforordningen af 28. juli 2015 om indgivelse af bud på koncessioner på prospektering og efterforskning af kulbrinteforekomster samt udvinding af kulbrinter såvel som koncessioner på udvinding af kulbrinter (Polens lovtidende 2015, nr. 1171). Budvurderingsudvalget indgiver rapport om udbudsproceduren til godkendelse hos den koncessionsgivende myndighed. Rapporten er sammen med buddene og alle de dokumenter, der er knyttet til udbudsproceduren, tilgængelig for andre tilbudsgivende enheder.

IV.2) Yderligere forklaringer

Senest syv dage efter datoen for offentliggørelse af denne meddelelse kan interesserede enheder anmode den koncessionsgivende myndighed om at forklare de detaljerede budspecifikationer yderligere. Senest syv dage efter modtagelsen af anmodningen vil den koncessionsgivende myndighed offentliggøre sine forklaringer i Biuletyn Informacji Publicznej (den offentlige informationsbulletin) på siden for den pågældende myndigheds administrative underkontor.

IV.3) Yderligere oplysninger

Den polske geologiske tjeneste har samlet de fulde oplysninger om det område, der er omfattet af udbudsproceduren i en Pakiet danych geologicznych (geologisk datapakke), som kan anskaffes på miljøministeriets websted (www.mos.gov.pl) og fra

Departament Geologii i Koncesji Geologicznych (Departementet for geologi og geologiske koncessioner) Ministerstwo Środowiska (Miljøministeriet) ul. Wawelska 52/54 00-922 Warszawa POLEN Tlf. +48 223692449 Fax +48 223692460